b"\n_START_ARTICLE_\nClub R\xc3\xa1pido de Bouzas\n_START_SECTION_\nHist\xc3\xb2ria\n_START_PARAGRAPH_\nFundat el 1914, va jugar a les categories auton\xc3\xb2miques gallegues fins al 1965, quan puja per primer cop a Tercera divisi\xc3\xb3. El seu pas per la categoria va durar tres temporades._NEWLINE_Despr\xc3\xa9s del descens no va tornar a la categoria fins a l'any 1999. Des de llavors va jugar de manera ininterrompuda a la categoria fins a l'any 2017, arribant a ser campi\xc3\xb3 a la temporada 2004-05. Va disputar dues promocions d'ascens a Segona B sense \xc3\xa8xit, les temporades 2002-03 i 2004-05._NEWLINE_La temporada 2016-17 va acabar la lliga regular en segona posici\xc3\xb3. Va aconseguir l'ascens a Segona B per primer cop a la seva hist\xc3\xb2ria despr\xc3\xa9s d'una dura eliminat\xc3\xb2ria contra el CF Peralada. En primera i segona ronda havia superat respectivament el CD Cay\xc3\xb3n i l'UD Villa de Santa Br\xc3\xadgida.\n_START_SECTION_\nEstadi\n_START_PARAGRAPH_\nEl R\xc3\xa1pido de Bouzas juga els seus partits com a local al Campo de F\xc3\xbatbol Municipal Baltasar Pujales, amb capacitat per 1.500 espectadors."